Gw mau tau Oktober dari 2017 di Malaysia. Jelasin dalam bahasa melayu

1 Oktober – Max Verstappen memenangi Grand Prix Malaysia terakhir di Sepang, Selangor. Ini merupakan edisi perlumbaan Grand Prix Petronas Malaysia yang terakhir.

3 Oktober - Raja Puan Besar Perak, Raja Nor Mahani Raja Shahar Shah, mangkat pada usia 75 tahun.

3 Oktober - Ulang tahun ke-10 angkasawan Malaysia yang pertama, Sheikh Muszaphar Shukor ke Stesen Angkasa Antarabangsa (ISS).

3 Oktober – Polis menahan pelakon dan pengarah urusan DBI Properties, Datuk Nuruliman A Rahman atau lebih dikenali sebagai Boy Iman dan dua suspek di Ampang dan Setapak untuk membantu penyiasatan penipuan jualan perumahan yang membabitkan RM6.2 juta. Penahanan ini mencetuskan pelbagai tindak balas netizen dalam media sosial.

4 Oktober - Ahli exco Wanita UMNO, Maznah Hamid meninggal dunia di Institut Jantung Negara (IJN) pada usia 62 tahun.

6 Oktober – Jamal Yunos, pemimpin "Baju Merah" memecahkan 10 kotak berisi 100 botol bir di luar bangunan sekretariat Selangor sebagai tanda protes terhadap sebarang cubaan untuk mengadakan festival arak di negeri ini. Kemudian, polis menahannya kerana terlibat dalam perhimpunan haram dan menimbulkan kekecohan kepada umum.

8 Oktober - Rakyat Malaysia dan bekas keldai dadah, Shyzlin Hataman yang dihukum penjara 4 tahun di Peru, meninggal dunia pada usia 43 tahun. Beliau meninggal sebelum sempat pulang ke Malaysia.

8 Oktober - Seorang remaja maut dihempap sebatang pokok kelapa sawit ketika sedang mengambil makanan di sebuah rumah kenduri di Kampung Bukit Chawi, Perak Tengah.

10 Oktober – Tiga pekerja cedera parah di tapak kerja selepas letupan dari bom lama Perang Dunia II semasa menjalankan kerja-kerja rumah tangga di tapak stesen MRT. Kemudian, seorang pekerja meninggal dunia pada keesokan harinya.

11 Oktober - Zamihan Mat Zin, pendakwah Islam yang ditangkap oleh polis di bawah Akta Hasutan 1948 berhubung video viral menggambarkan Zamihan didakwa mengatakan bahawa salah seorang Sultan Johor, Sultan Ibrahim Ismail melarang satu kedai dobi beragama Islam daripada beroperasi di negeri itu dan melabel orang Cina sebagai "tidak bersih". Video ini mencetuskan kemarahan kepada orang ramai. Kemudian, beliau dibebaskan dengan ikat jamin polis.

12 Oktober - Dua anggota polis trafik dari Ibu Pejabat Polis daerah Dungun maut, selepas motosikal berkuasa tinggi yang ditunggangi terbabit dalam kemalangan di Kilometer 139, Jalan Kuala Terengganu - Kuantan, dekat Teluk Kalung, Chukai, Terengganu.

13 Oktober - Penyanyi Datuk Siti Nurhaliza mengumumkan kehamilannya yang kini berusia 4 bulan.

15 Oktober – Beribu-ribu rakyat menyertai perhimpunan "Cintai Malaysia, Hapuskan Kleptokrasi” dianjurkan oleh Pakatan Harapan di Padang Timur, Petaling Jaya, Selangor meskipun amaran yang diberikan oleh polis.

15 - 16 Oktober – Emir Qatar, Sheikh Tamim bin Hamad Al Thani mengadakan lawatan dua hari ke Malaysia.

16 Oktober – Seorang rakyat Malaysia maut selepas dipercayai ditembak oleh empat lelaki bersenjat di laluan masuk Kampung Cek He, Takbai, Thailand.

17 Oktober – Dua terbunuh manakala 10 lagi cedera termasuk dua orang yang mengalami kecederaan serius di dalam kemalangan di Jalan Sungai Petani ke arah Tikam Batu, Kedah.

17 Oktober – CEO Malaysia Airlines, Peter Bellew meletakkan jawatannya dan kembali ke Ryanair sebagai Ketua Pegawai Operasi (COO).

19 Oktober – Kerajaan Filipina berkata pensyarah dan militan Malaysia Dr Mahmud Ahmad dipercayai telah terbunuh di Marawi di selatan Filipina.

21 Oktober – Dianggarkan 14 orang telah dikhuatiri tertimbus manakala 14 pekerja ditemui mati dalam satu kejadian tanah runtuh di Tanjung Bungah, Pulau Pinang.

24 Oktober – 8 orang mati manakala 35 cedera dalam kemalangan jalan raya ngeri melibatkan dua bas kilang dan sebuah van kilang berdekatan plaza tol Juru di Bukit Mertajam, Seberang Prai, Pulau Pinang.

24 Oktober – Datuk Siti Nurhaliza merupakan antara 101 penerima darjah kebesaran sempena memuliakan Ulang Tahun Hari Keputeraan Sultan Pahang di Istana Abu Bakar. Beliau menerima darjah Sri Sultan Ahmad Shah Pahang (SSAP) yang membawa gelaran Datuk Seri.

27 Oktober – Belanjawan 2018 dibentangkan oleh Perdana Menteri, Najib Razak.

31 Oktober - Kongres Kerangka Standard Bahasa Melayu (KSBM) telah dirasmikan oleh Timbalan Perdana Menteri, Ahmad Zahid Hamidi.

31 Oktober - Seorang guru, Azizan Manap atau Cikgu Azizan telah ditahan selepas dipercayai mendenda muridnya kerana kesalahan menghidu gam dan mempengaruhi rakan, buli, memukul murid serta ponteng sekolah.